钦定古今图书集成/理学汇编/学行典/第125卷 > 淮南子 > 《泰族训》
## 钦定古今图书集成/理学汇编/学行典/第125卷 > 淮南子 > 《泰族训》

“心者身之本也，身者国之本也。未有得己而失人者
也，未有失己而得人者也。”故为治之本，务在宁民；宁
民之本，在于足用；足用之本，在于勿夺时；《勿夺时》之
本，在于省事；省事之本，在于节用；节用之本，在于反
性。未有能摇其本而静其末，浊其源而清其流者也。
治之所以为本者，仁义也；所以为末者，法度也。凡人
之所以事生者，本也；其所以事死者，末也。本末一体
也。其两爱之性也，先本后末，谓之君子；以末害本，谓
之小人。君子与小人之性非异也，所在先后而已矣。
“草木洪者为本，而杀者为末。禽兽之性，大者为首，而
小者为尾。末大于本则折，尾大于要则不掉矣。故食
其口而百节肥，灌其本而枝叶美，天”地之性也。天地
之生物也有本末，其养物也有先后。人之于治也，岂
得无终始哉？故仁义者，治之本也。今不知事修其本
而务治其末，是释其根而灌其枝也。